ওই দিন সন্ধ্যায় তাঁর শেষকৃত্যে উপস্থিত ছিলেন অন্তত হাজার খানেক মানুষ। সেই ছবি আপলোড করা হয়েছিল ওই ফেসবুক পেজে। সঙ্গে ছিল প্রয়াত মুখ্যমন্ত্রীর বাড়ি বিজবেহারায় আয়োজিত প্রার্থনাসভার ছবিও। তবে সব ছবিতেই ছিল একটি করে কার্টুন। তার পাশে লেখা ‘নাইস ওয়ান’। এমন ভুলের জন্য বিব্রত জম্মু ও কাশ্মীর প্রশাসন। পোস্ট করার ১২ ঘণ্টা পরে নিজেদের ভুল বুঝতে পেরে ‘জে কে ইনফরমেশন’ নামের ওই পেজ থেকে অবশ্য ছবিগুলি সরিয়ে নেওয়া হয়। বিষয়টি নিয়ে ক্ষমাপ্রার্থনাও করা হয়।